ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী বাপু-বঙ্গবন্ধু ডিজিট্যাল প্রদর্শনীর উদ্বোধন করেছেন
নতুনদিল্লি, ২৬শে মার্চ, ২০২১
দুই দিনের বাংলাদেশ সফরের অঙ্গ হিসেবে প্রধানমন্ত্রী শ্রী নরেন্দ্র মোদী, বাংলাদেশের প্রধানমন্ত্রী শেখ হাসিনার সঙ্গে যৌথভাবে বাপু ও বঙ্গবন্ধুর উপর একটি ডিজিট্যাল প্রদর্শনীর উদ্বোধন করেছেন। দক্ষিণ এশিয়ার দুই ব্যতিক্রমী ব্যক্তিত্ব, বাপু ও বঙ্গবন্ধুর মত ও বার্তা সারা বিশ্ব জুড়ে অনুরণিত হয়।
প্রদর্শনীর কিউরেটর, শ্রী বিরাড ইয়াগনিক দুই নেতাকে এই প্রদর্শনী ঘুরে দেখান, শেখ রেহানাও তাঁদের সঙ্গে ছিলেন।
বিজ্ঞানওপ্রযুক্তিমন্ত্রক
হিমালয়ের বুকে থাকা ঊষ্ণ প্রস্রবণগুলি থেকে বিপুল পরিমাণে কার্বন-ডাই অক্সাইড পরিবেশে মিশে যায়
নয়াদিল্লি, ১০ অগাস্ট, ২০২০
ভূ-স্তরের মধ্যে থাকা কার্বন౼ আগ্নেয়গিরি, চ্যুতি এবং ভূগর্ভস্থ উত্তাপ ব্যবস্থার  মাধ্যমে বায়ু মন্ডলে মিশে গিয়ে পৃথিবীর কার্বন-শৃঙ্খলটিকে রক্ষা করে। হিমালয়ে প্রায় ৬০০টি ঊষ্ণ প্রস্রবণ রয়েছে, যাদের তাপমাত্রা এবং রাসায়নিক গঠন ভিন্ন। ভূ-স্তরে টেকটোনিক প্লেট থেকে যে গ্যাস নিসৃত হয়, সেগুলি কার্বন-শৃঙ্খলকে বজায় রাখে এবং বিশ্ব ঊষ্ণায়নের জন্য এই নিঃসরণ অনেকাংশে দায়ী। হিমালয়ের গাড়োয়াল অঞ্চলে প্রায় ১০ হাজার বর্গ কিলোমিটার এলাকা জুড়ে অনেকগুলি ঊষ্ণ প্রস্রবণ রয়েছে। বিজ্ঞান ও প্রযুক্তি দপ্তরের স্বশাসিত সংস্থা ওয়াদিয়া ইন্সটিটিউট অফ হিমালয়ান জিওলজি’র গবেষকরা দেখেছেন, এই ঊষ্ণ প্রস্রবণগুলি থেকে প্রচুর পরিমাণে কার্বন ডাই অক্সাইড নির্গত হয়। ভূ-গর্ভস্থ ঊষ্ণ জলে হিমালয়ের অভ্যন্তরের কার্বন যুক্ত পাথর থেকে কার্বন ডাই অক্সাইড মিশ্রিত হয়ে বাইরে বেরিয়ে আসে। এরপর, সেগুলি সিলিকাযুক্ত পাথরের সংস্পর্শে এসে বাষ্পীভূত হওয়ায় কার্বন ডাই অক্সাইড বায়ু মন্ডলে মিশে যায়। গবেষকরা দেখেছেন, এক্ষেত্রে বাইকার্বনেট, ক্লোরাইড এবং সোডিয়ামও ঐ ঊষ্ণ প্রস্রবনগুলির জলে প্রচুর পরিমাণে থাকে। গবেষকরা দেখেছেন হিমালয়ে প্রতি বছর একটু একটু করে বেড়ে ওঠার সঙ্গে সঙ্গে এই কার্বন নিঃসরণের পরিমাণটিও সমানুপাতিক হারে হয়।
CG/CB/SB
(Visitor Counter : 153
উপ-রাষ্ট্রপতিরসচিবালয়
কোভিড-১৯ সণাক্তকরণে নিকাশি ও এয়ার সার্ভেলেন্স ব্যবস্থা সম্পর্কে উপ-রাষ্ট্রপতিকে অবহিত করলেন সিএসআইআর – এর ডিজি
নয়াদিল্লি, ৩০ মার্চ ২০২১
সংসদে কোভিড-১৯ প্রতিরোধের পন্থা খুঁজে বের করতে নিকাশি ও এয়ার সার্ভেলেন্স ব্যবস্থা সম্পর্কে উপ-রাষ্ট্রপতি তথা রাজ্যসভার চেয়ারম্যান শ্রী এম ভেঙ্কাইয়া নাইডু’কে আজ অবহিত করেছেন বিজ্ঞান ও শিল্প গবেষণা পর্ষদের  মহানির্দেশক ডঃ শেখর সি মান্ডে। উপ-রাষ্ট্রপতির সঙ্গে এই সাক্ষাতের সময় ডঃ মান্ডের সঙ্গে উপস্থিত ছিলেন সেন্টার ফর সেলুলার অ্যান্ড মলিকুলার বায়োলজির অধিকর্তা ডঃ রাকেশ মিশ্র, ভারতীয় রসায়ন-প্রযুক্তি প্রতিষ্ঠানের অধিকর্তা ডঃ এস চন্দ্রশেখর প্রমুখ।
সিএসআইআর-এর একাধিক গবেষণাগারের পক্ষ থেকে নিকাশি ও এয়ার সার্ভেলেন্স সম্পর্কিত যে সমস্ত গবেষণামূলক উদ্যোগ গ্রহণ করা হয়েছে, সে সম্পর্কেও ডঃ মান্ডে উপ-রাষ্ট্রপতিকে অবহিত করেন। সিএসআইআর-এর অধিকর্তা ডঃ মান্ডে বলেন, কোভিড-১৯ আক্রান্ত রোগীর মলমূত্রে সার্স-কভ-২ ভাইরাস রয়েছে এবং প্যাথলজির লক্ষণযুক্ত রোগীদের মলমূত্রে এই ভাইরাস পাওয়া যায়। নিকাশি ব্যবস্থায় মলমূত্র সংযোগের ফলে এই ভাইরাসের সংক্রমণ বিস্তার ঘটে। তিনি আরও বলেন, নিকাশি ব্যবস্থায় নজরদারি যে কোনও জনগোষ্ঠীর সংক্রামিত ব্যক্তির সংখ্যা সম্পর্কে প্রয়োজনীয় তথ্য সরবরাহ করে এবং কোভিড-১৯ সংক্রমণ ছড়িয়ে পড়ার প্রক্রিয়াটি আরও ভালোভাবে উপলব্ধি করার জন্য নিকাশি এবং এয়ার সার্ভেলেন্স ব্যবস্থায় নজরদারির প্রয়োজন হয়। হায়দরাবাদ, প্রয়াগরাজ, দিল্লি, কলকাতা, মুম্বাই, নাগপুর, পন্ডিচেরী ও চেন্নাইয়ের মতো শহরে এই ভাইরাসের সংক্রমিত হওয়ার প্রবণতা খুঁজে বের করতে তাঁর প্রতিষ্ঠানের পক্ষ থেকে নিকাশি ব্যবস্থায় নজরদারির এক কর্মসূচি পরিচালিত হয় বলেও ডঃ মান্ডে জানান। তিনি আরও বলেন, এই পরীক্ষা যেহেতু ব্যক্তি-বিশেষের ওপর ভিত্তি করে পরিচালিত হয়নি তাই সুনির্দিষ্টভাবে সংক্রমিত ব্যক্তির সংখ্যা দেওয়া সম্ভব নয়।
ডঃ মান্ডে বলেন, কোভিড-১৯ সংক্রান্ত নিকাশি নজরদারি পদ্ধতিটি কেবল মহামারীর প্রভাব বোঝার ক্ষেত্রেই সাহায্য করবে না, সেই সঙ্গে ভবিষ্যতে সংগঠিত হওয়া কোভিড-১৯ এর মতো সংক্রমণের ক্ষেত্রে ভাইরাস সণাক্তকরণেও গুরুত্বপূর্ণ প্রমাণিত হবে। তিনি ভাইরাসকণা এবং এ ধরনের সংক্রমণের সম্ভাবনা পরীক্ষা-নিরীক্ষার জন্য একটি বায়ু নমুনা পরীক্ষা ব্যবস্থা গড়ে তোলার প্রস্তাব দেন। উপ-রাষ্ট্রপতি সিএসআইআর – এর বিজ্ঞানীদের কঠোর পরিশ্রমের প্রশংসা করে প্রতিনিধিদলটিকে আশ্বাস দিয়ে বলেন, তিনি এই বিষয়টি নিয়ে লোকসভার অধ্যক্ষ শ্রী ওম বিড়লা এবং সরকারের সঙ্গে আলোচনা করবেন।
প্রধানমন্ত্রীরদপ্তর
প্রধানমন্ত্রী হিমাচল প্রদেশের উনা থেকে নতুন দিল্লি বন্দে ভারত এক্সপ্রেসের সূচনা করেছেন
নয়াদিল্লি, ১৩ অক্টোবর, ২০২২
প্রধানমন্ত্রী শ্রী নরেন্দ্র মোদী আজ উনার অম্ব আন্দৌরা থেকে নতুন দিল্লি নতুন বন্দে ভারত এক্সপ্রেসের উদ্বোধনী যাত্রার সূচনা করেছেন।
প্রধানমন্ত্রী বন্দে ভারত এক্সপ্রেসের কামরাগুলি পরিদর্শন করেন এবং সুবিধা-সাচ্ছন্দ্যের খোঁজ-খবর নেন। শ্রী মোদী বন্দে ভারত এক্সপ্রেসের লোকোমোটিভ ইঞ্জিনের কন্ট্রোল সেন্টার পরিদর্শন করেন। তিনি উনা রেলস্টেশনটিও পরিদর্শন করেন।
হিমাচল প্রদেশের উনা জেলার অম্ব আন্দৌরা রেলস্টেশনে পৌঁছানোর পর প্রধানমন্ত্রীর সঙ্গে ছিলেন হিমাচল প্রদেশের মুখ্যমন্ত্রী শ্রী জয়রাম ঠাকুর, হিমাচল প্রদেশের রাজ্যপাল শ্রী রাজেন্দ্র বিশ্বনাথ আর্লেকর, কেন্দ্রীয় রেলমন্ত্রী শ্রী অশ্বিনী বৈষ্ণব এবং তথ্য ও সম্প্রচার মন্ত্রী শ্রী অনুরাগ সিং ঠাকুর।
এই ট্রেন চালু হওয়ার ফলে এলাকার পর্যটনের প্রসারে সাহায্য হবে। স্বচ্ছন্দ ও দ্রুত ভ্রমণের সুবিধা হবে। উনা থেকে নতুন দিল্লি যাতায়াতের সময় ২ ঘণ্টা কমবে। এই নিয়ে দেশে চতুর্থ বন্দে ভারত ট্রেন চালু হল। আন্দৌরা থেকে নতুন দিল্লি বন্দে ভারত এক্সপ্রেসটি আগেরগুলির তুলনায় আধুনিক, আরো হালকা এবং কম সময়ে দ্রুত বেগ তুলতে সক্ষম। বন্দে ভারত২-এ আরো উন্নত ও আধুনিকতম বৈশিষ্ট্য আছে, যেমন মাত্র ৫২ সেকেন্ডে শূন্য থেকে ঘণ্টায় ১০০ কিলোমিটার গতি তুলতে পারে এবং ঘণ্টায় ১৮০ কিলোমিটার পর্যন্ত সর্বোচ্চ গতিতে চলতে পারে। উন্নত বন্দে ভারত এক্সপ্রেস ৩৯২ টনের যেখানে আগেরগুলি ৪৩০ টনের। এতে ওয়াইফাই পাওয়া যাবে চাইলে। প্রত্যেকটি কামরায় আছে ৩২ ইঞ্চি পর্দা, যাত্রীদের তথ্য জানাতে এবং মনোরঞ্জনের জন্য যেখানে আগের সংস্করণগুলিতে আছে ২৪ ইঞ্চি পর্দা। বন্দে ভারত এক্সপ্রেস পরিবেশ বান্ধব, কারন এর এসিগুলি ১৫ শতাংশ বেশি কার্যকর। ট্র্যাকশন মোটরে ধূলি বিহীন এয়ারকুলিং ব্যবস্থার জন্য যাত্রা হবে আরো আরামদায়ক। আগে যেখানে এক্সিকিউটিভ ক্লাসের যাত্রীদেরই সাইড রিক্লাইনার আসনের সুবিধা দেওয়া হতো এতে সব শ্রেণীর জন্যই এটি দেওয়া হবে। এক্সিকিউটিভ কামরায় অতিরিক্ত বৈশিষ্ট্য হল ১৮০ ডিগ্রি ঘূর্ণ্যমান আসন।
বন্দে ভারত এক্সপ্রেসের নতুন নকশায় একটি ফোটো ক্যাটালিটিক আল্ট্রা ভায়োলেট বায়ু শোধন ব্যবস্থা রাখা হয়েছে রুফ মাউন্টেড প্যাকেজ ইউনিট -তে। চন্ডীগড়ের সেন্ট্রাল সায়েন্টিফিক ইন্সট্রুমেন্টস অর্গানাইজেশন -এর সুপারিশ মতো আরএমপিইউ-র দুটি প্রান্তেই এই ব্যবস্থা রাখা হয়েছে বাইরে থেকে আসা বায়ুকে জীবাণু, ব্যাকটেরিয়া, ভাইরাস ইত্যাদি থেকে মুক্ত রাখতে।
বন্দে ভারত এক্সপ্রেস২ অত্যন্ত উঁচু মানের এবং বিমানের মতো ভ্রমণ অভিজ্ঞতা দেবে। এতে আছে দেশজ প্রযুক্তিতে তৈরি ট্রেন কলিশন অ্যাভয়ডেন্স সিস্টেম-কবচ সহ অত্যাধুনিক দুটি ট্রেনের মধ্যে সংঘর্ষ এড়ানোর জন্য দেশজ প্রযুক্তির সুরক্ষা ব্যবস্থা।
(PG/AP/NS
প্রতিরক্ষামন্ত্রক
মায়ানমারের সঙ্গে যৌথ বিমান মহড়া
নয়াদিল্লী, ১৮ মার্চ, ২০২০
ভারত এবং মায়ানমারের বায়ুসেনার মধ্যে প্রয়াগরাজে যৌথ বিমান মহড়ার আয়োজন করা হয়। বিপর্যয়ের সময় মানবিক সহায়তা এবং ত্রাণ ও উদ্ধারকার্য বিষয়ে দুই দেশের মধ্যে পারস্পরিক সহযোগিতা বৃদ্ধির লক্ষ্যে এই মহড়ার আয়োজন করা হয়। বিপর্যয়ের সময় দুই দেশের বায়ুসেনা কিভাবে কাজ করবে সে বিষয়ে মহড়ার প্রশিক্ষণ চলে। এই মহড়া পরিচালনার দায়িত্বে ছিল ভারতীয় বিমানবাহিনীর কেন্দ্রীয় বায়ুসেনা ঘাঁটির প্রধান কার্যালয়। দুই দেশ থেকে ২০ জন করে বায়ুসেনার সদস্য এই মহড়ায় অংশ নিয়েছিলেন।
বিগত তিন বছর ধরে ভারতীয় বায়ুসেনা সিঙ্গাপুর, আমেরিকা, সংযুক্ত আরব আমিরশাহি, থাইল্যান্ড, বাংলাদেশ, ওমান, ইজরায়েল, রাশিয়া, শ্রীলঙ্কা, অস্ট্রেলিয়া, মালয়েশিয়া, ফ্রান্স এবং ব্রিটেনের সঙ্গে যৌথভাবে বিমান মহড়া চালিয়েছে।
প্রতিরক্ষা ক্ষেত্রে সহযোগিতা বৃদ্ধির লক্ষ্যে গত বছর ২৯ জুলাই ভারত এবং মায়ানমারের মধ্যে সমঝোতাপত্র স্বাক্ষরিত হয়।
লোকসভায় ডঃ হিনা গাভিট এবং অন্যান্য সদস্যদের প্রশ্নের লিখিত উত্তরে একথা জানিয়েছেন, প্রতিরক্ষা প্রতিমন্ত্রী শ্রী শ্রীপাদ নায়েক।
CG/SS/NS
(Visitor Counter : 73
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ৭৩.৮২ কোটি করোনা প্রতিষেধক টিকা দেওয়া অতিক্রম করেছে
সুস্থতার হার বর্তমানে হয়েছে ৯৭.৫১ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২৮ হাজার ৫৯১
ভারতে সুস্পষ্টভাবে আক্রান্তের সংখ্যা ৩,৮৪,৯২১
সুস্পষ্টভাবে মোট আক্রান্তের হার ১.১৬ শতাংশ
সাপ্তাহিক ভাবে আক্রান্তের হার  বিগত ৭৯ দিন ধরে যা ৩ শতাংশের নিচে
নতুন দিল্লি, ১২ সেপ্টেম্বর, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৭৩ কোটি ৮২ লক্ষ অতিক্রম করেছে।
গত ২৪ ঘন্টায় ৭২ লক্ষ ৮৬ হাজার ৮৮৩ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৭৩ কোটি ৮২ লক্ষ ০৭ হাজার ৩৭৮ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৬৩ হাজার ৭০৩ জন স্বাস্থ্যকর্মী প্রথম ডোজ এবং ৮৫ লক্ষ ৮৭ হাজার ৯৩৭ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৩৬ হাজার ৪৫৬ জন কর্মী প্রথম ডোজ এবং ১ কোটি ৩৯ লক্ষ ৯১ হাজার ৪৬৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২৯ কোটি ৬৭ লক্ষ ৭১ হাজার ৮৫৬ জন প্রথম ডোজ এবং ৪ কোটি ২৮ লক্ষ ৩৮ হাজার ১০২ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৪ কোটি ২৯ লক্ষ ০৮ হাজার ০২৫ জন প্রথম ডোজ এবং ৬ কোটি ২৫ লক্ষ ১১ হাজার ১০১ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৮ কোটি ২৭ লক্ষ ২১ হাজার ৯২৫ জন প্রথম ডোজ পেয়েছেন।
দ্বিতীয় ডোজ পেয়েছেন ৪ কোটি ৯১ লক্ষ ৭৬ হাজার ৮০৪ জন।
অর্থাৎ মোট ৭৩ কোটি ৮২ লক্ষ ০৭ হাজার ৩৭৮ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৩৪ হাজার ৮৪৮ জন রোগী সুস্থ হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,২৪ লক্ষ, ০৯ হাজার ৩৪৫ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৫১ শতাংশ।
দেশে গত ২৪ ঘন্টায় ২৮ হাজার ৫৯১ জন নতুন করে আক্রান্ত হয়েছেন। বিগত ৭৭ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৮৪ হাজার ৯২১। বর্তমানে মোট আক্রান্তের হার ১.১৬ শতাংশ।
গত ২৪ ঘন্টায় দেশে মোট ১৫,৩০,১২৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৫৪ কোটি ১৮ লক্ষ ০৫ হাজার ৮২৯ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.১৭ শতাংশ। যা বিগত ৭৯ দিন ধরে ৩ শতাংশের নিচে। দৈনিক ভিত্তিতে এই হার আজ ১.৮৭ শতাংশ। দৈনিক ভিত্তিতে আক্রান্তের হার গত ৯৬ দিন ধরে ৫ শতাংশের নিচে রয়েছে।
CG/ SB
(Visitor Counter : 161
স্বাস্থ্যওপরিবারকল্যাণমন্ত্রক
অসরকারী সংগঠন, সুশীল সমাজ এবং উন্নয়নের অংশীদারদের সঙ্গে প্রধানমন্ত্রীর ‘হর ঘর দস্তক’ অভিযানকে শক্তিশালী করা নিয়ে ডাঃ মনসুখ মান্ডভিয়ার আলোচনা
নয়াদিল্লী, ১৬ নভেম্বর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া আজ দেশজুড়ে কোভিড টিকাকরণকে আরও শক্তিশালী করার জন্য সংশ্লিষ্ট সব পক্ষের সঙ্গে মতবিনিময় করেছেন। তিনি বলেন, প্রধানমন্ত্রী শ্রী নরেন্দ্র মোদী গুরুত্বের সঙ্গে বলে থাকেন দেশজুড়ে টিকাকরণ অভিযানে সাফল্য সারা দেশের, শুধুমাত্র একা সরকারের নয়। সংশ্লিষ্ট সবপক্ষ তাদের অভিজ্ঞতা ও দক্ষতাকে কাজে লাগানোয় এই অভিযান সফল হচ্ছে। এর মধ্য দিয়ে দেশের গণতন্ত্রের প্রকৃত আস্বাদন পাওয়া যায়। আলোচনায় দপ্তরের প্রতিমন্ত্রী ডাঃ ভারতী প্রবীণ পাওয়ার তাঁর লোকসভা কেন্দ্র থেকে ডিজিটাল পদ্ধতিতে অংশগ্রহণ করেন।
ডাঃ মান্ডভিয়া বলেন, ভারতের মতো বিশাল দেশে টিকাকরণ অভিযানকে সফল করতে হলে সকলের অংশগ্রহণ অত্যন্ত গুরুত্বপূর্ণ। তিনি বলেন, অসরকারী সংগঠন এবং সুশীল সমাজের উদ্যোগের ফলে মহামারীর সময় লকডাউনের কারণে কেউ অভুক্ত থাকেননি। তাদের ভূমিকার জন্যই আজ দেশের ৮০ শতাংশ মানুষ কোভিড টিকার প্রথম ডোজ নিয়েছেন। ইতিমধ্যেই ৪০ শতাংশ মানুষ দ্বিতীয় ডোজ নিয়েছেন। বৈঠকে যেসব সংস্থার প্রতিনিধিরা অংশ নিয়েছিলেন তাঁরা টিকাকরণ কর্মসূচিকে সফল করার জন্য সচেতনতামূলক উদ্যোগের ওপর গুরুত্ব দেন। জটিল অসুখের থেকে রক্ষা পেতে হলে এবং হাসপাতালে যাওয়া এড়ানোর জন্য টিকার দ্বিতীয় ডোজ কতটা গুরুত্বপূর্ণ সে বিষয়ে মানুষকে বোঝাতে হবে। সরকারের সঙ্গে এই সমস্ত প্রতিষ্ঠানকেও একযোগে বিভিন্ন গুজব ও ভ্রান্ত ধারণা দুর করতে হবে। টিকাকরণ অভিযানে রাজ্য, জেলা ও ব্লক স্তরের টাস্ক ফোর্সের সঙ্গে যথাযথ পরিকল্পনার ওপর গুরুত্ব দেওয়া হয়েছে। সংগঠনগুলি কেন্দ্রীয় স্বাস্থ্য মন্ত্রকের পক্ষ থেকে সব ধরণের সহায়তা পাওয়ায় তাদের কৃতজ্ঞতা জানিয়েছে। বৈঠকে স্বাস্থ্য মন্ত্রকের উচ্চপদস্থ আধিকারিকরা উপস্থিত ছিলেন।
CG/CB/NS
(Visitor Counter : 128
তথ্যওসম্প্রচারমন্ত্রক
দায়বদ্ধতার সঙ্গেই সাধারণ মানুষের ক্ষমতায়নে এগিয়ে আসা উচিৎ তথ্য ও সংবাদমাধ্যমগুলির – বললেন শ্রী রবিশঙ্কর প্রসাদ
নয়াদিল্লি, ১০ মে, ২০১৮
কেন্দ্রীয় বৈদ্যুতিন ও তথ্যপ্রযুক্তি তথা আইন ও বিচার মন্ত্রী শ্রী রবিশঙ্কর প্রসাদ বলেছেন যে সংবাদমাধ্যমের স্বাধীনতার বিষয়টি দেশের রাষ্ট্র ব্যবস্থার এক অবিচ্ছেদ্য অঙ্গ বলেই মনে করে কেন্দ্রীয় সরকার। কারণ, বিষয়টি সম্পূর্ণভাবেসংবিধান স্বীকৃত এবং বিচার ব্যবস্থার রায় ও মতামতের ওপর প্রতিষ্ঠিত।
নতুন দিল্লীতে আজ,১০ই মে পঞ্চদশ এশীয় সংবাদ ও প্রচারমাধ্যম শীর্ষ বৈঠকে ভাষণদানকালে তিনি বলেন যে তথ্যের প্রচার ও পরিবেশন, পরামর্শদান ও মতামত প্রকাশের পূর্ণ অধিকার রয়েছে সংবাদমাধ্যমগুলির। পরিসংখ্যানগত তথ্যের অপপ্রয়োগ ও অপব্যবহার প্রসঙ্গে তিনি বলেন যে গোপন তথ্য ও পরিসংখ্যান ফাঁসের বিষয়টিকে কোনভাবেই মেনে নেওয়া যায় না। দেশের নির্বাচনী প্রক্রিয়াকে তা যাতে কোনভাবেই প্রভাবিত না করতে পারে, সে সম্পর্কেও আমাদের সজাগ ও সতর্ক থাকা প্রয়োজন। এই দায়বদ্ধতার কথা স্বীকার করতে হবে তথ্য ও পরিসংখ্যান বাণিজ্যের সঙ্গে যুক্ত সকল পক্ষকেই। তথ্য ও পরিসংখ্যানের গোপনীয়তা সম্পর্কে সাম্প্রতিককালে যে বিতর্ক দানা বেঁধে উঠেছিল, তার অবসানে কেন্দ্রীয় সরকার বিশেষ তৎপরতার সঙ্গেই এক কঠোর পদক্ষেপ গ্রহণ করে বলে জানান তিনি।
শ্রী প্রসাদ বলেন যে, দায়বদ্ধতার বিষয়টি গণতন্ত্র এবং দেশের সরকার, বিচার ব্যবস্থা, আইনসভা এবং সংবাদমাধ্যম – প্রত্যেকটি ক্ষেত্রেই নীতিগতভাবে অবশ্য পালনীয়। ভারত তথ্য ও পরিসংখ্যান বিশ্লেষণের যে একটি প্রধান কেন্দ্র হয়ে উঠতে চলেছে সে কথার উল্লেখ করে তিনি বলেন, তথ্য ও পরিসংখ্যানের যোগান, তার উপযোগিতা, উদ্ভাবন প্রক্রিয়া এবং গোপনীয়তার মধ্যে সমন্বয় রক্ষার প্রয়োজন রয়েছে। এই বিষয়গুলি খতিয়ে দেখছে শীর্ষ আদালতের নেতৃত্বাধীন এক বিশেষ কমিটি। এর ফলাফলের ভিত্তিতে সরকার অনতিবিলম্বেই পরিসংখ্যানগত তথ্য সংরক্ষণের লক্ষ্যে একটি আইন বলবৎ করবে।
সাংবাদিকতার নৈতিক আচরণ প্রসঙ্গে আইন মন্ত্রী বলেন, সমগ্র বিষয়টির মধ্যে একটি সত্যনিষ্ঠ তথ্য ও সংবাদ উপস্থাপনার দায়বদ্ধতা যুক্ত রয়েছে। কারণ, সংবাদ পরিবেশনের মাধ্যমে দেশের সাধারণ মানুষের ক্ষমতায়নের বিষয়টি একান্ত জরুরি। কিন্তু দুঃখের বিষয় যে চাঞ্চল্যকর সংবাদ পরিবেশনের নামে ভুয়ো খবর এবং অর্থের বিনিময়ে সংবাদ পরিবেশনের প্রবণতা লক্ষ্য করা যাচ্ছে। এই বিষয়টি নিয়ে আলোচনা ও যুক্তিতর্কের যথেষ্ট অবকাশ রয়েছে বলে মনে করেন তিনি।
তথ্য ও সংবাদমাধ্যমের স্বনিয়ন্ত্রণের নীতিকে সমর্থন জানিয়ে শ্রী প্রসাদ বলেন যে, তথ্য ও সংবাদ পরিবেশন যাতে কখনই বিপজ্জনক পরিস্থিতির সৃষ্টি করতে না পারে, সে সম্পর্কে সুস্পষ্ট নির্দেশ রয়েছে তথ্যপ্রযুক্তি আইনে। গোপনীয়তা রক্ষার বিষয়টি শীর্ষ আদালত একটি মৌলিক অধিকার হিসাবেই মনে করে। কিন্তু এই গোপনীয়তা যাতে কোনভাবেই সন্ত্রাস ও দুর্নীতিকে প্রশয় দিতে না পারে, সে সম্পর্কে আমাদের সতর্ক থাকতে হবে। সন্ত্রাস, হিংসা ও ঘৃণা এবং সাম্প্রদায়িকতা দমনে বিশ্ব জনমত গড়ে তোলা প্রয়োজন বলে মনে করেন কেন্দ্রীয় আইন মন্ত্রী।
সংবাদমাধ্যমের স্বাধীনতা রক্ষায় কেন্দ্রীয় সরকার প্রতিশ্রুতিবদ্ধ বলে উল্লেখ করে শ্রী প্রসাদ বলেন, যা কিছু সত্য ও বাস্তব তাকে কখনই বিপদের মুখে ঠেলে দেওয়া যায় না। জরুরি অবস্থাকালে যখন এই স্বাধীনতাকে হরণ করার চেষ্টা করা হয়েছিল, তখন অনেকেই তার বিরুদ্ধে সোচ্চার হয়ে উঠেছিলেন। সামাজিক প্রচারমাধ্যমগুলিকে সরকার যে শ্রদ্ধা ও সম্ভ্রমের চোখে দেখে, একথাও তাঁর ভাষণে তুলে ধরেন শ্রী রবিশঙ্কর প্রসাদ। তিনি বলেন, সাধারণ মানুষের ক্ষমতায়নে সামাজিক প্রচারমাধ্যমগুলির এক বিশেষ ভূমিকা রয়েছে। কিন্তু, তার প্রচারের ভাষা যাতে কোনভাবেই উদ্বেগ বা আশঙ্কার কারণ হয়ে না দাঁড়ায় সে সম্পর্কেও আমাদের সতর্ক থাকতে হবে
CG/SKD/DM/…
(Visitor Counter : 81
প্রধানমন্ত্রীরদপ্তর
খাদি শিল্পের সঙ্গে দেশবাসীর যোগাযোগ ও সম্পর্ক স্থাপনের ঘটনা প্রায় প্রতিদিনই বৃদ্ধি পেয়ে চলেছে : প্রধানমন্ত্রী
নয়াদিল্লি, ৯ মে, ২০২৩
খাদির সঙ্গে দেশবাসীর সম্পর্ক ও যোগাযোগ প্রায় প্রতিদিনই নতুন নতুন রেকর্ড স্থাপন করছে, এমনটাই মনে করেন প্রধানমন্ত্রী শ্রী নরেন্দ্র মোদী। তাঁর মতে, খাদি শিল্পে কর্মসংস্থানের সুযোগও নিয়মিত সম্প্রসারিত হচ্ছে।
কেন্দ্রীয় ক্ষুদ্র, মাঝারি ও অণু শিল্প দপ্তরের কেন্দ্রীয় মন্ত্রী শ্রী নারায়ণ রানে-র এক ট্যুইট বার্তার উত্তরে এই অভিমত ব্যক্ত করেছেন প্রধানমন্ত্রী। শ্রী রানে তাঁর বার্তায় বলেছিলেন যে খাদি ও গ্রামীণ শিল্প শিল্পী ও কারিগরদের দক্ষতা বৃদ্ধির মাধ্যমে তাঁদের আয় ও উপার্জন বৃদ্ধির ক্ষেত্রে এক গুরুদায়িত্ব পালন করে চলেছে। শ্রী রানে আরও জানিয়েছেন যে ১ এপ্রিল, ২০২২ থেকে ৩১ জানুয়ারি, ২০২৩ পর্যন্ত খাদি ও গ্রামীণ শিল্পে ১ কোটি ৭২ লক্ষ কর্মসংস্থানের সুযোগ সৃষ্টি হয়েছে। খাদি উৎপাদন ও বিপণনের মাত্রাও বৃদ্ধি পেয়েছে সাফল্যজনকভাবে।
(PG/SKD/DM/
ক্রেতা, খাদ্যএবংগণবন্টনমন্ত্রক
কেন্দ্রীয় ভান্ডারের জন্য গম সংগ্রহের গতি বাড়ছে
নতুন দিল্লি, ২৭ এপ্রিল, ২০২০
দেশের সমস্ত বড় শস্য ক্রয়কারী রাজ্যে গম সংগ্রহের কাজ দ্রুতগতিতে চলছে। ২৬ এপ্রিল পর্যন্ত কেন্দ্রীয় ভান্ডারের জন্য মোট ৮৮.৬১ লক্ষ মেট্রিক টন  গম সংগ্রহ করা হয়েছে। এর মধ্যে পাঞ্জাব থেকে ৪৮.২৭ লক্ষ মেট্রিক টন এবং হরিয়ানা থেকে ১৯.০৭ লক্ষ মেট্রিক টন গম সংগ্রহ করা হয়েছে। বর্তমান গম সংগ্রহের গতি বিবেচনা করে চলতি মরসুমে ৪০০ লক্ষ মেট্রিক টন লক্ষ্যমাত্রা অর্জন করা সম্ভব বলে মনে করা হচ্ছে। কোভিড-১৯ ভাইরাসের সংক্রমণজনিত ঝুঁকি বিবেচনা করে যথাযথ সামাজিক দূরত্ব বজায় রেখে এই গম কেনার কাজ চলছে। কৃষকদের যাতে কোনও অসুবিধা না হয় সে জন্য সর্বাত্মক চেষ্টা করা হচ্ছে। লকডাউনের মধ্যে ফুড কর্পোরেশন অফ ইন্ডিয়া কেন্দ্রীয় সরকারের বিভিন্ন প্রকল্পের আওতায় ২০৮৭টি ট্রেন কোচে প্রায় ৫৮.৪৪ লক্ষ মেট্রিক টন খাদ্যশস্য পরিবহন করেছে। কেন্দ্রীয় ও রাজ্য সরকার ধীরে ধীরে বিধিনিষেধ শিথিল করার কারণে আগামী দিনগুলিতে খাদ্যশস্য পৌঁছানোর কাজ আরও ত্বরান্বিত হবে বলে আশা করা যাচ্ছে। প্রধানমন্ত্রী গরিব কল্যাণ আন্ন যোজনা  এর আওতাধীন, লাদাখ এবং লাক্ষাদ্বীপের মতো কেন্দ্রশাসিত অঞ্চলে ইতোমধ্যে ৩ মাসের  জন্য নিখরচায় মাথাপিছু ৫ কেজি খাদ্যশস্য দেওয়ার কাজ সম্পন্ন হয়েছে। প্রয়োজন মেটাতে এফসিআই সব রাজ্যে পর্যাপ্ত খাদ্যশস্য মজুতের ব্যবস্থা করেছে। পশ্চিমবঙ্গের জন্য ইতিমধ্যেই তিন মাসের জন্য প্রয়োজনীয় অতিরিক্ত প্রায় ৯ লক্ষ মেট্রিক টন খাদ্যশস্য বরাদ্দের ব্যবস্থা করা হয়েছে।
(CG/SS
মন্ত্রিসভারঅর্থনৈতিকবিষয়সংক্রান্তকমিটি
রাষ্ট্রায়ত্ত সংস্থাগুলিতে কৌশলগত বিলগ্নিকরণে অনুমোদন কেন্দ্রীয় মন্ত্রিসভার
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক ক্যাবিনেট কমিটি পাঁচটি রাষ্ট্রায়ত্ত সংস্থায় কৌশলগত বিলগ্নিকরণে অনুমোদন দিয়েছে।
ভারত পেট্রোলিয়াম কর্পোরেশন লিমিটেডে কেন্দ্রীয় সরকারের শেয়ার হোল্ডিং রয়েছে ৫৩.২৯ শতাংশ। এই শেয়ার বিক্রি করা হবে। করা হবে কৌশলগত বিলগ্নিকরণ। ছেড়ে দেওয়া হবে সরকারি নিয়ন্ত্রণ। নুমালিগড় তৈল শোধনাগারে ৬১.৬৫ শতাংশ শেয়ার হোল্ডিং রয়েছে ভারত পেট্রোলিয়ামের হাতে। সেক্ষেত্রেও কৌশলগত বিলগ্নিকরণ করা হবে। নুমালিগড় তৈল শোধনাগারে তেল ও গ্যাস উৎপাদন ক্ষেত্রে নিয়ন্ত্রণ অন্য কোনও রাষ্ট্রায়ত্ত সংস্থার হাতে ছেড়ে দেওয়া হবে।
শিপিং কর্পোরেশন অফ ইন্ডিয়া লিমিটেডে কেন্দ্রীয় সরকারের শেয়ার হোল্ডিং রয়েছে ৬৩.৭৫ শতাংশ। এক্ষেত্রেও পুরোপুরি কৌশলগত বিলগ্নিকরণ করা হবে এবং সরকারই নিয়ন্ত্রণ ছেড়ে দেওয়া হবে।
কন্টেনার কর্পোরেশন অফ ইন্ডিয়া লিমিটেড  – এ কেন্দ্রীয় সরকারের শেয়ার হোল্ডিং রয়েছে ৫৪.৮ শতাংশ। এক্ষেত্রে ৩০.৮ শতাংশ শেয়ার হোল্ডিং কৌশলগত বিলগ্নিকরণ করা হবে। ছেড়ে দেওয়া হবে সরকারের নিয়ন্ত্রণ।
তেহারি হাইড্রো ডেভেলপমেন্ট কর্পোরেশন ইন্ডিয়া লিমিটেডেও কৌশলগত বিলগ্নিকরণ করা হবে। কেন্দ্রীয় সরকারের হাতে থাকা ৭৪.২৩ শতাংশ হোল্ডিং শেয়ার ছেড়ে দেওয়া হবে এবং এনটিপিসি-র হাতে এর নিয়ন্ত্রণ তুলে দেওয়া হবে।
নর্থ – ইস্টার্ন ইলেক্ট্রনিক পাওয়ার কর্পোরেশন লিমিটেড  – এর কৌশলগত বিলগ্নিকরণের সিদ্ধান্ত নিয়েছে মন্ত্রিসভা। সরকারের হাতে থাকা ১০০ শতাংশ শেয়ার হোল্ডিং ছেড়ে দেওয়া হবে এবং এর নিয়ন্ত্রণ এনটিপিসি-র হাতে তুলে দেওয়া হবে।
.
SSS/SS/SB
(Visitor Counter : 116
বিজ্ঞানওপ্রযুক্তিমন্ত্রক
সিএসআইআর-সিএমইআরআই-এর প্রথম কৃষি সম্মেলন
কলকাতা, ২৫ ফেব্রুয়ারি, ২০২১
সিএসআইআর-সিএমইআরআই-এর পক্ষ থেকে আজ প্রথম কৃষি সম্মেলনের আয়োজন করা হয়। সিএসআইআর-এর মহানির্দেশক ডঃ শেখর সি মান্ডে এই অনুষ্ঠানে প্রধান অতিথি হিসেবে উপস্থিত ছিলেন। সিএসআইআর-সিএমইআরআই-এর নির্দেশক অধ্যাপক হরিশ হিরানী, সিএসআইআর-আইএইচবিটি-র নির্দেশক ডঃ সঞ্জয় কুমার সহ বিশিষ্ট ব্যক্তিরা অনুষ্ঠানে যোগ দেন।
এই কৃষি সম্মেলনে কৃষিকাজে ব্যবহৃত যন্ত্রপাতির পরীক্ষাকেন্দ্রর উদ্বোধন করা হয়েছে। বৈদ্যুতিন ট্র্যাক্টর, কৃষি কাজে ব্যবহৃত বর্জ্য জল ব্যবস্থাপনা, বিশ্বের বৃহত্তম সৌরশক্তি উৎপাদনকারী বৃক্ষ, জৈব বর্জ্য থেকে উৎপাদিত সার সহ বিভিন্ন উদ্ভাবন এই সম্মেলনে প্রদর্শিত হয়েছে।
ডঃ মান্ডে জানিয়েছেন, দেশের কৃষিকাজে বিভিন্ন যন্ত্রপাতির ব্যবহার আরও বাড়াতে সিএসআইআর-সিএমইআরআই-এর প্রযুক্তি সাহায্য করছে। এর মধ্য দিয়ে আত্মনির্ভর কৃষি অভিযান সফল হবে এবং প্রধানমন্ত্রী শ্রী নরেন্দ্র মোদীর কৃষকদের আয় দ্বিগুণ করার স্বপ্ন পূরণ হবে। দুর্গাপুরের সিএসআইআর-সিএমইআরআই সৌরশক্তি চালিত যে ট্র্যাক্টর উদ্ভাবন করেছে সেই প্রসঙ্গ উল্লেখ করে শ্রী মান্ডে বলেছেন, এর ফলে কৃষিকাজে পুনর্নবীকরণযোগ্য বিদ্যুতের ব্যবহার বাড়বে। পশ্চিমবঙ্গের ২৩টি কৃষি বিজ্ঞান কেন্দ্রকে তিনি কৃষকদের কাছে সিএসআইআর-সিএমইআরআই-এর প্রযুক্তি পৌঁছে দেওয়ার জন্য সহযোগিতার আহ্বান করেছেন।
অধ্যাপক হিরানী অনুষ্ঠানে অংশগ্রহণকারী কৃষকদের ধন্যবাদ জানিয়ে বলেছেন, তাঁদের সংস্থার উদ্ভাবিত প্রযুক্তি কৃষিকাজে নানাভাবে সহায়তা করবে। স্বরাজ সোনালিকা, কৃষি শক্তির পর এখন বৈদ্যুতিন ট্র্যাক্টর কৃষকদের কৃষিকাজে সাহায্য করবে।
সিএসআইআর-আইএইচবিটি-র নির্দেশক ডঃ সঞ্জয় কুমার বলেছেন, কৃষকরা যেসব চ্যালেঞ্জের সম্মুখীন হন সেগুলি এই ধরণের সম্মেলনে তাঁরা বৈজ্ঞানিকদের জানাতে পারেন। এর ফলে তাঁদের সমস্যাগুলি সমাধানের জন্য বিভিন্ন ব্যবস্থা নেওয়া যায়।
পশ্চিমবঙ্গে সরকারের কৃষি বিভাগের উপ-নির্দেশক শ্রী সাগর বন্দ্যোপাধ্যায় বলেছেন, কৃষকরা সমাজের সবথেকে ভাল বিজ্ঞানী, তাঁরা প্রতিনিয়ত বিভিন্ন প্রক্রিয়ার উন্নতিসাধনের চেষ্টা করেন। টিএমডি সোসিও-ইকোনমিক ইন্ডাস্ট্রি ইন্টারফেসের ডঃ বিভা মালহোত্রা সেহনয় সিএসআইআর-সিএমইআরআই-এর উদ্ভাবিত ট্র্যাক্টরগুলি কৃষিকাজে যে ইতিবাচক প্রভাব ফেলেছে সেকথা উল্লেখ করেন। বর্ধমানের কৃষি বিজ্ঞান কেন্দ্রের প্রধান ডঃ আজিজুর রহমান বলেছেন, কৃষিকাজে যন্ত্রপাতির ব্যবহার না বাড়ালে উন্নয়ন সম্ভব নয়। কৃষি অর্থনীতির বিবেচনায় পশ্চিমবঙ্গ পিছিয়ে আছে বলে তিনি মন্তব্য করেন। নাবার্ডের বর্ধমানের ডিজিএম শ্রী পার্থ মন্ডল বলেন, পশ্চিমবঙ্গের ৯৬ শতাংশ কৃষকই ক্ষুদ্র ও প্রান্তিক চাষি। সিএসআইআর-সিএমইআরআই-এর উদ্ভাবিত পুননর্বীকরণযোগ্য শক্তির সাহায্যে চালিত ট্র্যাক্টরের প্রসঙ্গে তিনি বলেছেন, কৃষকদের এর ফলে জ্বালানী খাতে অর্থের সাশ্রয় হবে।
পরিবেশওঅরণ্যমন্ত্রক
জেডএসআই-এর আন্দামান ও নিকোবর আঞ্চলিক কেন্দ্র প্রজননরত লেদারব্যাক সামুদ্রিক কচ্ছপের সংখ্যা তদারকি করতে সমীক্ষা শুরু করল জেডএসআই-এর আন্দামান ও নিকোবর আঞ্চলিক কেন্দ্র
কলকাতা, ২৮ এপ্রিল, ২০২২
প্রজননরত লেদারব্যাক সামুদ্রিক কচ্ছপের সংখ্যার ওপর নজর রাখতে জুলজিক্যাল সার্ভে অফ ইন্ডিয়া বা জেডএসআই-এর আন্দামান ও নিকোবর আঞ্চলিক কেন্দ্রটি সমীক্ষা শুরু করেছে। এই সমীক্ষার উদ্দেশ্য হল - বাসা বাঁধা লেদারব্যাক কচ্ছপের প্রজনন সংক্রান্ত বিজ্ঞান এবং এর সঙ্গে জড়িত পরিবেশতত্ত্ব সম্পর্কে তথ্যাদি সংগ্রহ করা, ডিম, কচ্ছপছানা এবং পূর্ণবয়স্ক স্ত্রী কচ্ছপের আকৃতি সম্পর্কে সমীক্ষা চালানো এবং এর পাশাপাশি, বাসা বাঁধার আচার-আচরণের ওপর নজর রাখতে গবেষণা চালানো হচ্ছে।
হ্যাচিং-এর সাফল্য এবং লেদারব্যাক কচ্ছপ শরীরের ভর মাপার প্রচেষ্টাও এই সমীক্ষার মাধ্যমে চালানো হচ্ছে। মোট ১৫২টি লেদারব্যাক সামুদ্রিক কচ্ছপকে ট্যাগ করা হয়েছে প্রজননের সময়ে ডিম এবং পরিণত বয়স্কদের পরিমাপ সংক্রান্ত তথ্য সংগ্রহ করার তাগিদে। একথা জানিয়েছেন জেডএসআই-এর অধিকর্তা ডঃ ধৃতি ব্যানার্জী।
পোর্টব্লেয়ারে আন্দামান নিকোবর আঞ্চলিক কেন্দ্রের বিজ্ঞানী-ই এবং দায়িত্বপ্রাপ্ত আধিকারিক ডঃ চন্দ্রকাসন শিবাপেরুমন জানিয়েছেন যে, গত চার বছরে বাসার সংখ্যা, ডিম পাড়ার সংখ্যা এবং ডিম ফুটে বাচ্চা হওয়ার সংখ্যা অনেকটাই বেড়েছে। ২০১৮ থেকে ২০১৯-এ ডিম ফুটে বাচ্চা হওয়ার সংখ্যা বৃদ্ধির হার ছিল ২১ শতাংশ। সেখানে ২০১৯ থেকে ২০২০-এর মধ্যে এই হার বেড়ে দাঁড়িয়েছে ১৪৭ শতাংশ। বর্তমানে, প্রাপ্ত তথ্য অনুযায়ী, বাসা বাঁধা এবং ডিম পাড়ার সংখ্যা বহুলাংশে বেড়েছে।
২০০৪-এ ভারত মহাসাগরে সুনামির ফলে যে বিপর্যয়ের সম্মুখীন হয় এই প্রাণীগুলি, তার থেকে ঘুরে দাঁড়াবার সম্ভাবনা দেখা যাচ্ছে বাসা বাঁধা কচ্ছপের সংখ্যায় বৃদ্ধি ঘটায়। যেহেতু ওই সময়ে সমস্ত মানব বসতি ধ্বংস হয়ে গিয়েছিল সেইজন্য ওই অঞ্চলে দূষণের প্রভাব কম-ই ছিল। তবে, নিকোবর দ্বীপপুঞ্জে গ্রেট নিকোবর দ্বীপে অবস্থিত গ্যালাথিয়া বে অঞ্চলে এই প্রজাতির কচ্ছপের সংখ্যা উল্লেখযোগ্যভাবে বেড়েছে।
প্রসঙ্গত, জীবন্ত কচ্ছপের মধ্যে লেদারব্যাক-ই হল বৃহত্তম। ভারত এবং শ্রীলঙ্কা দক্ষিণ এশিয়ার একমাত্র জায়গা যেখানে বাসা বাঁধে এই ধরণের কচ্ছপ এবং সংখ্যায় অনেক বেশি করে। সবচেয়ে দক্ষিণে অবস্থিত এবং বৃহত্তম দ্বীপ গ্রেট নিকোবরের বাতাবরণ এই সামুদ্রিক কচ্ছপের সহায়ক। এখানে প্রচুর লেদারব্যাক কচ্ছপের বাসা আছে। প্রধানত পশ্চিম উপকূলে ডাগমার এবং আলেকজান্দেরা নদীর মুখে এবং দক্ষিণ পূর্ব উপসাগর বরাবর গ্যালাথিয়া বে'র মুখে এই ধরণের অসংখ্য কচ্ছপের আনাগোণা লক্ষ্য করা গিয়েছে।
ভারত মহাসাগরীয় অঞ্চলে নিকোবর চারটি উপনিবেশের অন্যতম যেখানে বাসা করা লেদারব্যাক কচ্ছপের সংখ্যা হাজার ছাড়িয়েছে। একারণে এর আন্তর্জাতিক গুরুত্ব-ও রয়েছে। গ্রেট নিকোবরের দক্ষিণ উপকূল অঞ্চল দক্ষিণ পূর্ব এশিয়ার বৃহত্তম লেদারব্যাক কচ্ছপের বাসা বাঁধার স্থান।
প্রাপ্ত তথ্য অনুযায়ী, গ্যালাথিয়া সৈকতে ২৫৫টি বাসা নিয়ে সমীক্ষা চালানো হয়েছিল এবং দেখা গিয়েছে ২০০৩-এর নভেম্বর থেকে ২০০৪-এর ফেব্রুয়ারির মধ্যে ১১৪টি কচ্ছপ বাসা বেঁধেছে এবং ২০০৪-এর নভেম্বরে ১৩৭টি লেদারব্যাক কচ্ছপ ৮৪টি বাসা বেঁধেছে। বিগত তিনটি প্রজননকালে গড়ে ৪৫০টি বাসা চোখে পড়েছে গ্যালাথিয়া বে-তে, বলে জানিয়েছেন ডঃ শিবাপেরুমন।
SSS/AP/NS
(Visitor Counter : 42